La Llei 16/1990, de 13 de juliol, sobre el règim especial de la Vall d'Aran, estableix a l'article 20.3 que la Generalitat de Catalunya ha de cedir al Consell General d'Aran competències i serveis sobre diverses matèries.
Atès que el Ple de la Comissió Govern de la Generalitat-Consell General d'Aran, en la sessió de 24 d'octubre de 2003, ha adoptat un acord de transferència de competències relatives a l'aparcament de Baqueira a Naut Aran;
A proposta dels consellers de Governació i Relacions Institucionals i de Política Territorial i Obres Públiques, i d'acord amb el Govern de la Generalitat,
S'aprova l'acord de traspàs de competències de la Generalitat de Catalunya al Consell General d'Aran relatives a l'aparcament de Baqueira a Naut Aran, adoptat pel Ple de la Comissió Govern de la Generalitat-Consell General d'Aran en la sessió de 24 d'octubre de 2003, que figura a l'annex d'aquest Decret.
Disposicions finals.1 Es faculta el conseller de Política Territorial i Obres Públiques per a l'execució del que disposa aquest Decret..2 Aquest Decret entrarà en vigor l'endemà de la seva publicació al Diari Oficial de la Generalitat de Catalunya.
Acord de 24 d'octubre de 2003, de la Comissió Govern de la Generalitat-Consell General d'Aran, de transferència de competències de la Generalitat de Catalunya al Consell General d'Aran relatives a l'aparcament de Baqueira a Naut Aran..1 Competències i serveis que es traspassen
1.1 Es traspassa al Consell General d'Aran la titularitat de l'aparcament de Baqueira a Naut Aran i la seva gestió.
1.2 Es traspassen al Consell General d'Aran els mitjans materials necessaris per al desenvolupament de les funcions del servei traspassat que figuren en el punt 2 d'aquest annex.
1.3 La Generalitat de Catalunya es reserva el dret d'ús de les instal·lacions de l'aparcament de Baqueira a Naut Aran, amb la ubicació d'un destacament de materials i allotjament de maquinària per a les tasques de conservació de la carretera C-28..2 Mitjans materials que es traspassen
2.1 Es traspassa al Consell General d'Aran l'immoble ubicat a l'altura del pk 30,500 de la carretera C-28, amb destinació a zona de descans i estacionament de vehicles, de conformitat amb la seva condició d'element funcional de la carretera, segons l'article 3.c) de la Llei 7/1993, de 30 de setembre, de carreteres, amb la descripció registral següent:
Porció de terreny de configuració plana i de forma sensiblement quadrada, a excepció del seu termenal nord-oest, que té adossada una figura trapezoïdal allargada, amb una cabuda total de vint-i-quatre mil cent vuitanta-set metres quadrats (24.187 m2) de superfície, ubicada al terme municipal de Naut Aran, al marge de la carretera C-28 (antiga C-142), a l'alçada del pk 30,500, amb l'actual adreça de carretera Deth Port, agregat de Baqueira, número 10.
Aquesta finca és coneguda com a "aparcament de Baqueira", i es troba afectada al servei d'ús públic d'aparcament de vehicles, i es tracta d'un element funcional de la carretera, per la qual cosa la seva naturalesa jurídica és la de bé demanial.
D'acord amb aquesta destinació, el terreny està condicionat en una gran explanació asfaltada que en els seus extrems disposa de terraplens per a l'estabilitat del terreny.
Termenals: nord, confronta amb la carretera C-28 (antiga C-142); sud, amb terreny comunal de l'Ajuntament de Naut Aran; est, amb Baqueira-Beret, SA, i mitjançant carrer Perimetrau, amb José Maria Castellarnau Castel i Societat Gastronòmica Vasca; i oest, amb Maria Jesús Capdevila Diego, amb Baqueira-Beret, SA, amb Josep Cerqueda Pasquet, amb Estat, Ministeri d'Interior (Guàrdia Civil), i amb Finques Edelweïs, SA".
Figura inscrita en el Registre de la Propietat de Vielha al volum 575, llibre 74 de Tredòs, full 193, finca número 5492, inscripció 1a..3 Comissió Mixta de Seguiment
Es crea una Comissió Mixta de Seguiment presidida per la directora general de Relacions amb el Parlament i formada per tres representants del Departament de Política Territorial i Obres Públiques i tres representants del Consell General d'Aran, amb la funció de vetllar pel seguiment de les disposicions d'aquest Decret i el seu complimentcorrecte.
El règim de funcionament d'aquesta Comissió es determinarà per mutu acord i s'haurà de convocar quan alguna de les parts ho sol·liciti.